recursal/SuperWikiNEXT-32B huggingface dataset:
**Anne Nurmela** (s. 28. marraskuuta 1968) on uransa lopettanut suomalainen pesäpalloilija. Vuosina 1981, 1986–1998 Nurmela pelasi naisten SM-sarjassa ja Superpesiksessä 267 runkosarjaottelua Kauhajoen Karhun, Vähänkyrön Viestin, Ikaalisten Tarmon, Vihdin Pallon, Manse PP:n ja Porin Pesäkarhujen joukkueissa. 

Kaudella 1981 Nurmela pelasi yhden ottelun SM-sarjassa Kauhajoen joukkueessa ja tämän jälkeen neljän kauden ajan suomensarjaa ennen liittymistään Vähänkyrön joukkueeseen kaudelle 1986. Kolmen siellä pelatun kauden jälkeen Nurmela liittyi Ikaalisten Tarmon joukkueeseen, jossa juhli SM-kultaa 1991. Neljän Tarmossa pelatun kauden jälkeen hän siirtyi Vihtiin ja sieltä kolmen kauden jälkeen Tampereelle Manse PP:n joukkueesene. Nurmela päätti uransa kauteen 1998 Porin Pesäkarhujen riveissä.

Pelaamissaan 267 ottelussa Nurmela löi 407 ja toi 353 juoksua. Kärkilyöntejä kertyi 1672,

Ulkopelissä Nurmelan pelipaikka oli kakkospolttajana. Nurmela valittiin 11 kertaa Itä–Länsi-otteluun ja 4 kertaa Liitto–Lehdistö-otteluun.

Saavutukset
-----------

### Pelaajana

* 1 SM-kulta: 1991
* 4 SM-pronssia: 1987, 1989, 1990, 1994
* 11 Itä–Länsi-ottelua: 1986–1995, 1998
* 4 Liitto–Lehdistö-ottelua: 1987–1990
* Superpesiksen kärkilyöntikuningatar: 1992

Katso myös
----------

* Luettelo vähintään 10 Itä–Länsi-ottelua pelanneista pesäpalloilijoista

Lähteet
-------

1. ↑  Pelaajakortti pesis.fi .xcl  (Arkistoitu – Internet Archive)
Bartolomeo Ammanati: *Neptunus*-veistos Firenzessä.
**Bartolomeo Ammanati** (1511–1592) oli firenzeläinen arkkitehti ja kuvanveistäjä. Hänen tunnetuin teoksensa lienee Firenzen Piazza della Signorialla sijaitseva *Neptunus*-veistos.

Ammanatin arkkitehdin ura ajoittuu aikaan jolloin siirryttiin renessanssista barokkiin. Hänen tunnetuimpia töitään Firenzessä ovat Pittin palatsi ja Santa Trinità -silta. Paavi Julius III kutsui hänet Roomaan, missä hän osallistui paavin huvilan *Villa Giulia* suunnitteluun. Medicit veivät hänet takaisin Firenzeen.

*Neptunus*-veistos saavutti kuuluisuutta myös kulttuurivandalismin kohteena vuonna 2005, kun nuorukainen kiipesi Neptunuksen päälle ja patsaan käsi katkesi.

Lähteet
-------

1. 1 2  Bartolommeo Ammannati Encyclopedia Britannica. Viitattu 27.7.2014.
2. ↑  Italy Neptune statue loses hand  2005. BBC. Viitattu 27.7.2014.

Aiheesta muualla
----------------

* Kulttuurivandalismista ja käden katkeamisesta
* Florence’s Fountain of Neptune (Arkistoitu – Internet Archive) Florence Tourism

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
	+ 2
* BnF data
	+ 2
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Australia
* Alankomaat
* Puola
* Vatikaani

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Italian People
* Deutsche Biographie
* Structurae
* Trove

 |
|  |
| Muut | 
* Europeana
* SNAC
* IdRef

 |

 |
**Emil Halonen** (19. toukokuuta 1898 Leppävirta – 17. joulukuuta 1971 Varkaus) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.

Halosen vanhemmat olivat pientilalliset Aatu ja Maria Halonen ja puoliso Elsa Maria Savolainen. Halonen kävi kansakoulun ja teki erilaisia maatalous- ja muita töitä. Käytyään autokoulun vuonna 1923 hän pääsi kuorma-auton kuljettajaksi, mutta hankki sitten myös oman henkilöauton taksipalvelua varten. Säännöllisen linja-autoliikenteen hän aloitti 1920-luvun lopulla ja laajensi kalustoaan heti seuraavan vuosikymmenen alussa. Halonen osti sekä autoja että reittejä kilpailijoilta. Vuonna 1939 yritystoiminta siirrettiin pääosin vasta perustetulle Kuopion Liikenne -yhtiölle. Sota-ajan jälkeisinä vuosikymmeninä yhtiö laajensi edelleen toimintaansa yritysostoin ja tytäryrityksiä perustamalla. Halonen toimi esimerkiksi myös perustamansa autokoritehtaan johtajana vuoteen 1964 asti. Liikenneneuvoksen arvonimen vuonna 1964 saaneen Halosen kuollessa vuonna 1971 Kuopion Liikenne oli Suomen kolmanneksi suurin linja-autoyhtiö. Yritys myytiin Koiviston Autolle vuonna 1980.

Lähteet
-------

1. 1 2  Emil Halonen *Biografiasampo*. Viitattu 30.5.2022.
2. ↑  Kuolleita. *Helsingin Sanomat*, 20.12.1971, s. 9.
Etelä-Amerikan luoteisosien epäseismisiä selänteitä. Kuvassa on mukana myös Carnegien selänteen ehdotettu jatke Etelä-Amerikan mantereen puolelle.
**Carnegien selänne** on epäseisminen selänne, joka sijaitsee Nazcan laatan pohjoisosassa. Se seuraa Galápagosin kuuman pisteen Nazcan laatalla kulkemaa aluetta. Carnegien selänne on noin 600 kilometriä pitkä ja itäisestä päädystään noin 300 kilometriä leveä.

Carnegien selänne syntyi noin 20 miljoonaa vuotta sitten. Monilta osiltaan se kohoaa ympäröivästä merenpohjasta vain muutamia satoja metrejä. Merivuoret ovat yleisimpiä selänteen länsiosassa Galápagossaarten ympäristössä ja sen itäosassa.

Carnegien selänteen alityöntyminen Ecuadorin alle on aiheuttanut useita maanjäristyksiä. Niistä suurin oli vuoden 1906 maanjäristys, jonka voimakkuus oli 8,8 Mw ja jonka repeämävyöhyke oli noin 500 kilometriä pitkä.

Lähteet
-------

1. 1 2  Gutscher, M.-A: Tectonic segmentation of the North Andean margin: impact of the Carnegie Ridge collision.  *Earth and Planetary Science Letters*, 1999, 168. vsk, s. 255–270.  Elsevier. Artikkelin verkkoversio (pdf). Viitattu 3.2.2019.  (englanniksi)
2. 1 2  Harpp et al: The Cocos and Carnegie Aseismic Ridges: a Trace Element Record of Long-term Plume–Spreading Center Interaction.  *Journal of Petrology*, 1. tammikuuta 2005, 46. vsk, nro 1, s. 109–133.  Oxford University Press. Artikkelin verkkoversio. Viitattu 3.2.2019.  (englanniksi)
Liukuruuvi, dynamic hip screw
**Dynaaminen lonkkaruuvi (eng. Dynamic hip screw) (DHS)** tai **liukuruuvi (Sliding Screw Fixation)** on ortopediassa käytetty tietyntyyppisten (pertrokanteeristen) lonkkamurtumien kiinnitysmenetelmä.

DHS sallii kiinnitetyn reisiluun pään murtumakappaleen liikkeen yhteen suuntaan mikä parantaa murtumakappaleiden välistä kontaktia sekä mahdollistaa murtumakappaleiden pintojen yhteenpuristumisen (kompressio). Kontakti ja kompressio parantavat luutumisen todennäköisyyttä sekä tapaa (primaari vs. sekundaarinen luutuminen). Liukuruuvi on maailmanlaajuisesti yleisin reisiluun nivelkapselin ulkopuolisiin lonkkamurtumiin käytettävä implantti. Näitä murtumia esiintyy pääasiassa iäkkäillä ja osteoporoosia sairastavilla ihmisillä.

Liukuruuvissa on kolme pääosaa: Itse liukuruuvi (eng. lag screw), reisiluun ulkosivua vasten tuleva levy ja useampi levyn reisiluuhun kiinnittävä ruuvi.

Kuvia
-----

Liukuruuvilla hoidettu murtuma

Viitteet
--------

1. ↑  Sambandam, Senthil Nathan (2016-05-01). "Intertrochanteric fractures: a review of fixation methods" en. *European Journal of Orthopaedic Surgery & Traumatology* **26** (4): 339–353. doi:10.1007/s00590-016-1757-z. ISSN 1432-1068. PMID 27028746.
Miesten Supersuurpujottelu meneillää.
**XIX talviolympialaiset** järjestettiin vuonna 2002 Salt Lake Cityssä, Yhdysvalloissa. **Alppihiihdossa** järjestettiin kymmenen kilpailutapahtumaa.

Miehet
------

### Syöksy


| Sija | Maa | Kilpailija | Aika |
| --- | --- | --- | --- |
| 1 | Itävalta | Fritz Strobl | 1.39,13 |
| 2 | Norja | Lasse Kjus | 1.39,35 |
| 3 | Itävalta | Stephan Eberharter | 1.39,41 |
|

**Ajankohta:** 10. helmikuuta 2002
  

  

### Supersuurpujottelu


| Sija | Maa | Kilpailija | Aika |
| --- | --- | --- | --- |
| 1 | Norja | Kjetil André Aamodt | 1.21,58 |
| 2 | Itävalta | Stephan Eberharter | 1.21,68 |
| 3 | Itävalta | Andreas Schifferer | 1.21,83 |
|

**Ajankohta:** 16. helmikuuta 2002
  

  

### Suurpujottelu


| Sija | Maa | Kilpailija | Aika |
| --- | --- | --- | --- |
| 1 | Itävalta | Stephan Eberharter | 2.23,28 |
| 2 | USA | Bode Miller | 2.24,16 |
| 3 | Norja | Lasse Kjus | 2.24,32 |
|

**Ajankohta:** 21. helmikuuta 2002
  

  

### Pujottelu


| Sija | Maa | Kilpailija | Aika |
| --- | --- | --- | --- |
| 1 | Ranska | Jean-Pierre Vidal | 1.41,06 |
| 2 | Ranska | Sébastien Amiez | 1.41,82 |
| 3 | Itävalta | Benjamin Raich | 1.42,41 |

**Ajankohta:** 23. helmikuuta 2002
  

  

### Yhdistetty


| Sija | Maa | Kilpailija | Aika |
| --- | --- | --- | --- |
| 1 | Norja | Kjetil André Aamodt | 3.17,59 |
| 2 | USA | Bode Miller | 3.17,84 |
| 3 | Itävalta | Benjamin Raich | 3.18,26 |

**Ajankohta:** 13. helmikuuta 2002

Naiset
------

### Syöksy


| Sija | Maa | Kilpailija | Aika |
| --- | --- | --- | --- |
| 1 | Ranska | Carole Montillet | 1.39,56 |
| 2 | Italia | Isolde Kostner | 1.40,01 |
| 3 | Itävalta | Renate Götschl | 1.40,39 |

**Ajankohta:** 12. helmikuuta 2002
  

  

### Supersuurpujottelu


| Sija | Maa | Kilpailija | Aika |
| --- | --- | --- | --- |
| 1 | Italia | Daniela Ceccarelli | 1.13,59 |
| 2 | Kroatia | Janica Kostelic | 1.13,64 |
| 3 | Italia | Karen Putzer | 1.13,86 |

**Ajankohta:** 17. helmikuuta 2002
  

  

### Suurpujottelu


| Sija | Maa | Kilpailija | Aika |
| --- | --- | --- | --- |
| 1 | Kroatia | Janica Kostelic | 2.30,01 |
| 2 | Ruotsi | Anja Pärson | 2.31,33 |
| 3 | Sveitsi | Sonja Nef | 2.31,67 |

**Ajankohta:** 22. helmikuuta 2002
  

  

### Pujottelu


| Sija | Maa | Kilpailija | Aika |
| --- | --- | --- | --- |
| 1 | Kroatia | Janica Kostelic | 1.46,10 |
| 2 | Ranska | Laure Pequegnot | 1.46,17 |
| 3 | Ruotsi | Anja Pärson | 1.47,09 |

**Ajankohta:** 20. helmikuuta 2002
  

  

### Yhdistetty


| Sija | Maa | Kilpailija | Aika |
| --- | --- | --- | --- |
| 1 | Kroatia | Janica Kostelic | 2.43,28 |
| 2 | Itävalta | Renate Götschl | 2.44,77 |
| 3 | Saksa | Martina Ertl | 2.45,16 |

**Ajankohta:** 14. helmikuuta 2002
  

  

Alppihiihto olympialaisissa
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022


Talviolympialaisten 2002 lajit ja kilpailutapahtumat
Alppihiihto | Ampumahiihto | Curling | Freestylehiihto | Jääkiekko | Kaukalopikaluistelu | Lumilautailu | Ohjaskelkkailu | Pikaluistelu | Pohjoismaiset hiihtolajit | Rattikelkkailu | Skeleton | Taitoluistelu
**Željko Rebrača** (serb. Жељко Ребрача; s. 9. huhtikuuta 1972 Prigrevica) on serbialainen uransa lopettanut koripalloilija.

Ura
---

### Seurajoukkueet

Rebrača aloitti koripallon KK NAP Novi Sadissa, josta hän siirtyi pian KK Partizaniin. Seuran paidassa hän voitti Euroliiga-mestaruuden kaudella 1991–1992 sekä Jugoslavian-mestaruuden vuosina 1992 ja 1995. Viimeisen mestaruutensa jälkeen Rebrača hankittiin italialaiseen Benetton Trevisoon, jossa hän voitti Italian-mestaruuden kaudella 1996–1997. Lisäksi Rebrača voitti seuran paidassa Saporta Cupin kaudella 1998–1999. Vuonna 1999 hän siirtyi kreikkalaiseen Panathinaikosiin, jossa hän voitti uransa toisen Euroliiga-mestaruuden kaudella 1999–2000. Rebrača oli merkittävässä roolissa, sillä hänet valittiin Euroliigan Final Fourin arvokkaimmaksi pelaajaksi. Lisäksi hän voitti Kreikan-mestaruuden vuosina 2000 ja 2001.

Vuonna 2001 Rebrača siirtyi NBA:han, jossa hänen pelioikeutensa oli kaupattu Detroit Pistonsille. Ensimmäinen NBA-kausi oli tilastollisesti hänen parhaansa NBA:ssa, sillä hän teki 6,9 pistettä ottelua kohden. Hänet valittiin myös kauden 2001–2002 tulokkaiden kakkostähdistöön. Rebrača edusti Detroitia helmikuuhun 2004 asti, jolloin hänet kaupattiin Atlantalle, jossa hän vietti loppukauden. Vuodet 2004–2007 Rebrača edusti Los Angeles Clippersia. Hän kärsi sydänongelmista ja joutui olemaan kaudella 2005–2006 tämän takia sivussa 25 ottelua. Kaudella 2006–2007 hän ei pelannut yhtään ottelua. Vuonna 2007 Rebrača palasi Eurooppaan, Pamesa Valenciaan. Hän ilmoitti lopettavansa ammattilaiskoripalloilun saman vuoden joulukuussa.

### Maajoukkue

Rebrača edusti maajoukkuetasolla Jugoslaviaa ja myöhemmin Serbia ja Montenegroa. Hän voitti EM-kisoista kultaa vuosina 1995 ja 1997. MM-kilpailuista hän saavutti kultaa vuonna 1998. Rebrača oli mukana vuosien 1996 ja 2000 olympialaisissa, joista hän saavutti olympiahopeaa vuonna 1996.

Pelityyli
---------

Rebrača oli pelipaikaltaan sentteri. Hänet tunnettiin hyvästä puolustustyöskentelystään ja näyttävistä donkeistaan. Lisäksi hän oli hyvä heitontorjuja.

Lähteet
-------

1. 1 2 3 4 5  Two-time Euroleague champ Rebraca retires  18.12.2007. ULEB Eurocup. Viitattu 15.12.2011. (englanniksi)
2. ↑  Tabele državnih prvenstava od sezone 1991/92 Naša Sinalko Liga.  Arkistoitu 5.6.2008. Viitattu 15.12.2011. (serbiaksi)
3. 1 2 3  Zeljko Rebraca bio National Basketball Association. Viitattu 15.12.2011. (englanniksi)
4. 1 2  Zeljko Rebraca Basketball-Reference. Viitattu 15.12.2011. (englanniksi)
5. ↑  Zelly Rebrača Sports-Reference.  Arkistoitu 1.3.2012. Viitattu 15.12.2011. (englanniksi)
6. ↑  Zeljko Rebraca (Benetton Treviso) FIBA Europe. Viitattu 15.4.2012. (englanniksi)

Aiheesta muualla
----------------

* NBA:n pelaajaprofiili (englanniksi)
* Eurocupin pelaajaprofiili (englanniksi)

Jugoslavian joukkue – Kesäolympialaiset 1996
4 Bodiroga |
5 Danilović |
6 S. Obradović |
7 Lončar |
8 Paspalj |
9 Berić |
10 Đorđević |
11 Rebrača |
12 Divac |
13 Savić |
14 Tomašević |
15 Topić |
Valmentaja Z. Obradović
**Johan Eemil (J. E.) Helkiö** (vuoteen 1896 **Hellman**, 1. lokakuuta 1870 Rauman maalaiskunta – 16. elokuuta 1941 Huittinen) oli suomalainen poliitikko, joka toimi Suomalaisen puolueen kansanedustajana vuosina 1907–1908 Suomen ensimmäisessä eduskunnassa. Hän erosi tehtävästään kesken kauden kuulonsa häiritsevän heikkenemisen vuoksi.

Ura
---

Helkiö toimi Rauman kunnalliskodin johtajana yhdessä vaimonsa kanssa 1897–1900 ja maanviljelijänä 1900–1909. Lyhyen kansanedustajauransa jälkeen hän siirtyi työnjohtajaksi Keimolan sahalle Espooseen. Vuonna 1915 Helkiö muutti Tyrnävälle, missä hän toimi Lutherilaisen evankeliyhdistyksen saarnaajana. Tämän jälkeen hän palasi maanviljelijäksi, ensin Lempäälään 1917–1918 ja sitten Piikkiöön 1918–1923. Helkiö muutti vuonna 1923 Huittisten Lauttakylään, missä hän työskenteli Suomen luterilaisen evankeliyhdistyksen rukoushuoneen toiminnanjohtajana ja matkasaarnaajana kuolemaansa asti.

Helkiö julkaisi asiatekstejä valtiollisen- ja kunnalliselämän, maanviljelyn sekä raittiusaatteen alueilta sekä kirjoitti runoja ja kaunokirjallisia kirjoituksia, joita on julkaistu Rauman seudun lehdissä. Myöhemmin Helkiö kirjoitti ja julkaisi etupäässä uskonnollisaiheisia kirjoituksia Evankeliumiyhdistyksen lehdissä.

Perhe
-----

Helkiö oli naimisissa Olga Lundgrenin (s. 13.6.1872 Karjala Tl:ssä, k. 7.5.1937) kanssa ja sai tämän kanssa yhdeksän lasta vuosina 1897–1914.

Lähteet
-------

1. ↑  Ilma Orkamo: *Helkkilän Hellman-suku vuodesta 1540 nykypäiviin*. Helsinki, 1964.

Aiheesta muualla
----------------

* .aspx Emil Helkiö *Suomen kansanedustajat*. Eduskunta.

|  |  |  |  |  |
| --- | --- | --- | --- | --- |
| 

| * n
* k
* m
Suomalaisen puolueen kansanedustajat 1907–1908 |
| --- |
|  |
| Eduskuntaryhmä(59) | 
* Ala-Kulju
* Antila
* Arajärvi
* Danielson-Kalmari
* Ha. Gebhard
* He. Gebhard
* Gripenberg
* Hakulinen
* Helkiö
* Hiltula
* Hjelt
* Hoikka
* Ingman
* Kairamo
* Kares
* Kivilinna
* Kivioja
* Knuutila
* Koivisto
* Kolkki
* Käkikoski
* Käpy
* Lagerlöf
* Laine
* Lepistö
* Listo
* Malmivaara
* Myllylä
* Nevanlinna
* Nykänen
* Olkkonen
* Paasikivi
* Pajari
* Palmén
* Paloheimo
* Pohjanpalo
* Pullinen
* Rajala
* Rannikko
* Rapola
* Reima
* Repo
* Ripatti
* Runtti
* Sipilä
* Sipponen
* Soininen
* Tervaniemi
* Torppa
* Tulikoura
* Vaarala
* Vahe
* Vemmelpuu
* Virkkunen
* Wilskman
* Wuorimaa
* Ylikorpi
* E. Yrjö-Koskinen
* Y. Yrjö-Koskinen

 |

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Eduskunta

 |

 |
**Dynaaminen korkeus** on korkeus*selvennä*, joka lasketaan pisteen ja korkeusdatumin nollatason välisestä geopotentiaalierosta jakamalla se pisteestä riippumattomalla painovoima-arvolla. Tavallisimmin käytetään normaalipainovoiman arvoa ellipsoidilla leveydellä 45 astetta, tai normaalipainovoiman keskimääräistä arvoa mittausalueella.

{\displaystyle H^{dyn}={\frac {C}{\gamma \_{0}^{45}}}}

Dynaaminen korkeus kuvastaa geopotentiaalieroja (sitä, miten vesi virtaa) ja on vakio ekvipotentiaalipinnalla, toisin kuin normaalikorkeus ja ortometrinen korkeus. Dynaamisia korkeuksia on siksi käytetty vesistöalueilla väylien ja voimalaitosten suunnitteluun ja hoitoon. Suomessa dynaamiset korkeudet eivät ole olleet käytössä.

Meteorologiassa ja oseanografia
-------------------------------

Meteorologiassa ja oseanografiassa käytetty dynaaminen korkeus ei ole sama kuin geodesian dynaaminen korkeus, vaan vastaa (yleensä likimääräisesti laskettua) geopotentiaalilukua.

Katso myös
----------

* Normaalikorkeus
* Ortometrinen korkeus

Lähteet
-------

* Torge, W. & J. Müller (2012). Geodesy. 4th edition. W. de Gruyter, Berlin, Boston, pp. 82–83, ISBN 978-3-11-020718-7.

Muuta kirjallisuutta
--------------------

* Torge, W. (2001). Geodesy. Third completely revised and extended edition. W. de Gruyter, Berlin, New York, ISBN 3-11-017072-8.
**Emil Hallfreðsson** (s. 29. kesäkuuta 1984 Hafnarfjörður) on islantilainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Udinese Calciota. Hän kuuluu Islannin jalkapallomaajoukkueeseen.

Seurajoukkueura
---------------

Emil siirtyi FH Hafnarfjörðurin 19-vuotiaiden joukkueesta seuran edustusjoukkueeseen 2002. Hän pelasi seurassa kolmen kauden aikana yhteensä 27 Islannin pääsarjan ottelua ja voitti maan mestaruuden 2004. Vuoden 2005 alussa hän siirtyi Tottenhamin alle 21-vuotiaiden joukkueeseen. Vuoden 2006 hän pelasi lainalla Malmössä tehden 19 Allsvenskan-ottelussa viisi maalia. 

Emil siirtyi kesällä 2007 vapaalla siirrolla Lyniin, jossa pelasi vain yhden Norjan pääsarjan ottelun ennen kuin siirtyi italialaiseen Reggina Calcioon. Hän pelasi kahden kauden aikana 34 Serie A:n ottelua, joissa teki yhden maalin. Kauden 2009–2010 hän pelasi lainalla englantilaisessa Barnsleyssa tehden 27 mestaruussarjan ottelussa kolme maalia.

Emil pelasi kauden 2010–2011 lainalla Italian kolmosliigan Hellas Veronassa tehden 30 ottelussa neljä maalia. Hän siirtyi Serie B:hen nousseeseen Veronaan vakituisesti kesällä 2011 ja pelasi seuraavien kahden kauden aikana maan kakkosliigassa 71 ottelua (ja kaksi nousukarsintaottelua), joissa teki yhdeksän maalia. Verona nousi keväällä 2013 Serie A:han ja Emil pelasi seurassa seuraavien kahden ja puolen kauden aikana 77 pääsarjaottelua, joissa teki kolme maalia. Tammikuussa 2016 hän siirtyi toiseen pääsarjaseuraan, Udinese Calcioon, jossa pelasi loppukauden aikana 11 Serie A -ottelua ilman maaleja.

Maajoukkueura
-------------

Emil pelasi Islannin alle 17-, 19- ja 21-vuotiaiden maajoukkueissa. Islannin A-maajoukkueessa hän esiintyi ensimmäisen kerran tultuaan 87. minuutilla vaihdosta kentälle Italiaa vastaan maaliskuussa 2005. Avauskokoonpanossa hän pelasi ensimmäisen kerran Trinidad ja Tobagoa vastaan helmikuussa 2006. Ensimmäisen arvokilpailujen karsintaottelunsa hän pelasi EM-karsintaottelussa Latviaa vastaan lokakuussa 2006. Ensimmäisen maaottelumaalinsa hän teki 1–1-tasapeliin päättyneessä EM-karsintaottelussa Espanjaa vastaan syyskuussa 2007.

Emil on pelannut 10. kesäkuuta 2016 mennessä kaikkiaan 54 A-maaottelua, joissa hän on tehnyt yhden maalin. Hän on pelannut 13 MM- ja 17 EM-karsintaottelua. Hän pelasi seitsemän karsintaottelua Islannin selviytyessä EM-kilpailuihin 2016.

Lähteet
-------

1. 1 2 3 4 5 6 7 8 9 10 11 12 13 14 15 16 17 18  Emil Hallfreðsson Transfermarkt-sivustolla (englanniksi)
2. 1 2 3 4 5 6 7 8 9  Hallfreðsson, Emil *national-football-teams.com*. Viitattu 10.6.2016. (englanniksi)

Islannin joukkue – Jalkapallon MM-kilpailut 2018
1 Halldórsson |
2 Sævarsson |
3 Friðjónsson |
4 A. Guðmundsson |
5 Ingason |
6 R. Sigurðsson |
7 J. Guðmundsson |
8 Bjarnason |
9 Sigurðarson |
10 G. Sigurðsson |
11 Finnbogason |
12 Schram |
13 Rúnarsson |
14 Árnason |
15 Eyjólfsson |
16 O. Skúlason |
17 Gunnarsson |
18 Magnusson |
19 Gíslason |
20 Hallfreðsson |
21 Traustason |
22 Böðvarsson |
23 A. Skúlason |
Valmentaja Hallgrímsson
Emil Jakob Schindler
**Emil Jakob Schindler** (27. huhtikuuta 1842 Wien, Itävalta – 9. elokuuta 1892 Westerland, Sylt) oli itävaltalainen maisemamaalari.

Schindler avioitui 1879 laulaja Anna Sofie Bergenin (1857–1938) kanssa, joka oli avioliittoa solmittaessa kolmannella kuulla raskaana. Parin taloudellinen tilanne oli tiukka, ja he joutuivat jakamaan asuntonsa taiteilijatovereidensa, muun muassa Julius Victor Bergerin kanssa. Vielä silloinkaan kun ensimmäinen lapsi, myöhemmin nimellä Alma Mahler tunnettu tytär, syntyi, ei parin tilanne ollut parantunut. Schilndler joutui olemaan sairauden vuoksi pitkän aikaa pois, jolloin Annan ja Bergerin välille kehittyi suhde. Anna synnytti 1880 toisen tyttären, Margarethe Julie Schindlerin, jonka oletetaan olevan Bergerin lapsi.

Emil Jakob Schindler, *Plankenbergin metsätie syksyllä*, noin 1889-1890.
Seuraavana vuonna perheen taloudellinen tilanne koheni, kun Schindler sai huomattavan palkinnon.Myös työtilanne parani, kun hän sai Itävalta-Unkarin kruununprinssiltä Rudolfilta merkittävän tilauksen johon kuului kuvitusta hankkeeseen "Die österreichisch-ungarische Monarchie in Wort und Bild", jonka ansiosta häntä pidettiin yhtenä monarkian merkittävimmistä taiteilijoista. Vuonna 1887 hänet nimitettiin Kuvataideakatemian jäseneksi.

Yksityiselämä ei ollut yhtä onnekas, sillä vaikka Annan suhde Bergeriin oli päättynyt, hänellä oli uusi suhde Schindlerin oppilaan ja avustajan Carl Mollin kanssa. Perhetilannetta pidetään syynä molempien tyttärien psyykkisiin ongelmiin.

Schindler kuoli uransa huipulla 1892 umpisuolentulehdukseen. Hänen leskensä avioitui Carl Mollin kanssa 1895.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
**Johan Emil Höglund** (1. lokakuuta 1901 Pietarsaaren maalaiskunta – 24. maaliskuuta 1973 Vaasa) oli suomalainen yritysjohtaja. Hän oli Oy Wiik & Höglund Ab:n toimitusjohtaja 1953–1966. Hän sai kauppaneuvoksen arvon vuonna 1951 ja vuorineuvoksen arvon vuonna 1972.

Höglund oli Pohjanmaan talouselämän johtohahmoja. Hän toimi muun muassa Keskuskauppakamarissa ja Vaasan kauppakamarin hallituksessa ja oli Ruotsalaisen kansapuoleen edustaja Vaasan kaupunginvaltuustossa 1946–1952. Höglund perusti yhdessä Edvin Wiikin kanssa puutavaran vientiyrityksen Wiik & Höglundin, joka myöhemmin siirtyi muovialalle. Sen vaikutuspiiriin tuli ajan myötä muita yrityksiä, kuten Oravaisten Verkatehdas, Kimon ruukki ja Oy Wilh. Schauman Ab. Hänen yrityksensä Oy Keppo Ab oli minkinnahkojen tuottaja. Keppo ja Wiik & Höglund muodostivat sittemmin perustan yritykselle KWH Group.

Lähteet
-------

1. 1 2  Kansallisbiografia
2. ↑  Facta2001, WSOY 1981, 6. osa, palsta 342
3. ↑  Etusivu *kansallisbiografia.fi*. Viitattu 1.3.2021.

Aiheesta muualla
----------------

* Vuorineuvos Emil Höglund (1901–1973)
* HÖGLUND, Emil

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiskt Lexikon
* Uppslagsverket Finland
* Biografiasampo

 |

 |
**Dylan Guenther** (s. 10. huhtikuuta 2003 Edmonton, Alberta, Kanada) on kanadalainen jääkiekkoilija, joka edustaa NHL-seura Arizona Coyotesia. Guenther on pelipaikaltaan oikea laitahyökkääjä ja laukoo oikealta. Coyotes varasi hänet ensimmäisen kierroksen yhdeksäntenä pelaajana NHL:n varaustilaisuudessa 2021.

Seuraura
--------

Edmonton Oil Kings varasi Guentherin ensimmäisenä pelaajana WHL:n varaustilaisuudessa 2018. Guenther edusti Oil Kingsiä neljän kauden ajan. Heinäkuussa 2021 Arizona Coyotes varasi Guentherin yhdeksäntenä pelaajana NHL:n varaustilaisuudessa, varausvuorolla jonka Coyotes oli hankkinut Vancouver Canucksilta vaihtokaupassa. Guenther allekirjoitti kolmen vuoden tulokassopimuksen Coyotesin kanssa elokuussa 2021. Guenther pääsi aloittamaan kauden 2022–2023 Coyotesissa, ja teki ensimmäisen NHL-maalinsa 22. lokakuuta 2022 Ottawa Senatorsin verkkoon. Guenther palasi loppukaudeksi kuitenkin takaisin junioriliigaan ja hän pelasi WHL-joukkue Seattle Thunderbirdsissa päästen joukkueensa kanssa WHL:n finaaliin saakka.

Maajoukkueura
-------------

Guenther edusti Kanadaa alle 18-vuotiaiden MM-kilpailuissa Texasissa 2021. Hän oli joukkueen varakapteeni, ja teki seitsemässä ottelussa tehopisteet 4+3=7, kun hän voitti joukkueineen kultaa.

Guenther valittiin Kanadan alle 20-vuotiaiden joukkueen varakapteeniksi MM-kilpailuihin 2023. Hän teki turnauksen seitsemässä ottelussa tehopisteet 7+3=10, ja sijoittui pistepörssin kuudenneksi, kun Kanada voitti kultaa. Hän ratkaisi loppuottelun jatkoaikamaalilla Tšekkiä vastaan.

Lähteet
-------

1. 1 2 3  Dylan Guenther *Elite Prospects*. Viitattu 6.1.2023. (englanniksi)
2. ↑  Coyotes Draft Dylan Guenther 9th Overall *The Hockey Writers*. Viitattu 6.1.2023. (englanniksi)
3. ↑  Coyotes Sign Dylan Guenther to Entry-Level Contract *NHL*. Viitattu 6.1.2023. (englanniksi)
4. ↑  Dylan Guenther scores 1st career NHL goal in Coyotes’ loss to Senators *Arizona Sports*.  Arkistoitu 6.1.2023. Viitattu 6.1.2023. (englanniksi)
5. ↑  Tshekki taipui nuorten MM-finaalissa vasta jatkoajalla – Dylan Guenther Kanadan sankari *Yle*. Viitattu 6.1.2023.

Aiheesta muualla
----------------

* Dylan Guenther *Elite Prospects*. Everysport Media Group AB.  (englanniksi)
* Dylan Guenther The Internet Hockey Databasessa (englanniksi)
Donji Kraljevecin kirkko
**Donji Kraljevec** (unk. *Murakirály*, saks. *Nieder Kraliewitz*) on kylä ja kunta Međimurjen piirikunnassa Kroatiassa lähellä Unkarin rajaa.

Historia
--------

Kylä nimeltä *Kralovecz* mainitaan ensi kerran vuonna 1478 osana Čakovecia. Kylä kuului 1600-luvulla kroatialais-unkarilaisen Zrinskin suvun läänityksiin Kroatian kuningaskunnassa, mutta vuonna 1671 kruunu takavarikoi Peter Zrinskiltä tämän maat. Vuonna 1689 mainitaan katolilaisessa kylässä olleen Maria Magdalenalle pyhitetty kappeli ja hautausmaa. Tuolloin kylässä oli vain 11 taloa. Vuonna 1715 kylässä oli 13 verotusyksikköä (taloutta). Itävallan keisari Kaarle VI eli Unkarin kuningas Kaarle III antoi alueen läänityksenä 25. toukokuuta 1719 Johann Michael von Althannille. Kylän väkiluku alkoi kasvaa voimakkaasti 1700-luvulla ja vuonna 1771 kylässä oli 62 taloa ja 483 asukasta. Vuonna 1791 unkarilainen kreivi György Festetics osti alueen ja seuraavat 132 vuotta kylä ja sen alue kuuluivat Festetics de Tolnan suvulle.

Kylän historian suurin mullistus oli rautatien rakentaminen vuonna 1860, mikä toi kylään uusia asukkaita. Näistä kuuluisin lienee filosofi Rudolf Steinerin (s. 1861) isä, Itävallan rautateiden lennättäjänä toiminut Johannes Steiner. Kylässä Steinerin syntymäpaikalla on muistolaatta. Vuonna 1889 perustettiin kylän vapaapalokunta.

Vuoteen 1920 asti kylä kuului Unkarin kuningaskunnan Zalan komitaattiin, mutta sen jälkeen siitä tuli uuden Jugoslavian osa. Vuonna 1934 suuri tulipalo hävitti kylää polttaen 108 taloa. Kirkon kunnostamisen ja seurakuntatalon rakentamisen myötä kylästä tuli oma seurakuntansa. Vuosina 1941–1945 kylä kuului jälleen Unkariin, kunnes palautettiin sodan jälkeen Jugoslavialle. Vuonna 1991 Jugoslavian hajotessa ja Kroatian itsenäistyttyä kylästä tuli osa Kroatiaa.

Väestö
------

Vuonna 1900 kylän 1 366 asukkaasta 1 304 oli kroaatteja, 47 unkarilaisia ja 7 saksalaisia. 

Vuonna 1910 asukkaita oli 1 672 ja he katsoivat pääasiassa olevansa kroaatteja.

Vuonna 1941 kaikki asukkaat yhtä miestä lukuun ottamatta ilmoittivat olevansa Unkarin kansalaisia.

Vuonna 1991 1 653 asukkaasta 1 580 ilmoitti olevansa kroaatteja, 12 jugoslaaveja, viisi serbejä, viisi muslimeja, 2 sloveeneja, 2 tšekkejä ja 1 makedonialainen.

Vuonna 2011 kylässä oli asukkaita 1 560. Koko kunnassa oli 4 659 asukasta, joista kroaatteja oli 98,26 %.
**Charles Frederick Theodore Snelling** (s. 17. syyskuuta 1937 Toronto) on entinen kanadalainen taitoluistelija. Hän saavutti pronssimitalin vuoden 1957 maailmanmestaruuskilpailuissa. Kanadan-mestaruuden Snelling voitti yhteensä kuusi kertaa vuosina 1954–1958 ja 1964. Hänet valittiin Kanadan taitoluisteluliiton Hall of Fameen 2004.

Snelling osallistui talviolympialaisiin kaksi kertaa. Cortina d’Ampezzossa 1956 hän sijoittui kahdeksanneksi ja Innsbruckissa 1964 kolmanneksitoista. Snelling edusti Toronton Granite Clubia. Hänen valmentajanaan toimi Marcus Nikkanen.

Snelling valmistui Toronton yliopiston lääketieteellisestä tiedekunnasta 1962, ja urheilu-uransa jälkeen hän on työskennellyt plastiikkakirurgina.

Lähteet
-------

1. 1 2 3  Charles Snelling Biography and Olympic Results *Sports-Reference.com*.  2010. Sports Reference LLC.  Arkistoitu 20.10.2012. Viitattu 10.4.2010. (englanniksi)
2. ↑  Louis Stong to be inducted into Skate Canada Hall of Fame *Skatecanada.ca*.  7.6.2004. Skate Canada.  Arkistoitu 14.6.2004. Viitattu 10.4.2010. (englanniksi)
3. ↑  Snelling, Stong entering skating hall of fame *CBC.ca*.  8.6.2004. CBC. Viitattu 10.4.2010. (englanniksi)
Charles Sprague Sargent.
**Charles Sprague Sargent** (24. huhtikuuta 1841 – 22. maaliskuuta 1927) oli yhdysvaltalainen kasvitieteilijä. Hänet nimitettiin vuonna 1872 Massachusettsin Bostonissa sijaitsevan Harvardin yliopiston Arnold Arboretumin ensimmäiseksi johtajaksi. Sargent julkaisi useita kasvitieteellisiä teoksia. Hänen tunnistamistaan kasveista käytetään tavallista kasvitieteellistä kirjailijalyhennettä Sarg.

Lähteet
-------

1. ↑  Appletons' Cyclopædia of American Biography: Sargent, Paul Dudley *en.wikisource.org*.

CommonsCommons
Wikimedia Commonsissa on kuvia tai muita tiedostoja aiheesta **Charles Sprague Sargent**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Tšekki
* Australia
* Alankomaat

 |
|  |
| Tieteilijät | 
* International Plant Names Index

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Charles Sheffield** (25. kesäkuuta 1935 – 2. marraskuuta 2002) oli englantilainen fyysikko ja tieteiskirjailija.

Sheffield julkaisi vuodesta 1962 lähtien yli 100 tieteellistä artikkelia ja yli 100 tieteistarinaa muun muassa *Analog Science Fiction and Fact* -lehdessä. Sheffieldin ensimmäinen romaani, *Sight of Proteus*, julkaistiin 1978. Se, kuten pääosa hänen muistakin teoksistaan, oli tyylilajiltaan kovaa tieteiskirjallisuutta. Hän voitti John W. Campbellin muistopalkinnon romaanistaan *Brother to Dragons* (1992), ja parhaan pitkän novellin Nebula- ja Hugo-palkinnon tarinastaan *Georgia on My Mind* (1993). Lisäksi hän ollut useita kertoja ehdolla Nebula-, Hugo- ja Locus-palkinnon saajaksi.

Sheffield oli naimisissa tieteiskirjailija Nancy Kressin kanssa vuodesta 1998 kuolemaansa saakka.

Lähteet
-------

1. 1 2  Charles Sheffield isfdb.org. Viitattu 15.9.2019. (englanniksi)
2. 1 2  Sheffield, Charles Encyclopedia of Science Fiction. Viitattu 15.9.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Japani
* Tšekki
* Kroatia
* Alankomaat
* Puola

 |
|  |
| Tieteilijät | 
* CiNii
* MathSciNet
* zbMATH

 |
|  |
| Muut | 
* Europeana
* SNAC
* IdRef

 |

 |
**Donkey Kong Country** (lyhyesti **DKC**, Japanissa **Super Donkey Kong**) on Rarewaren kehittämä tasohyppelypeli, jonka Nintendo julkaisi SNES -konsolille vuonna 1994. Siitä tuli välittömästi yksi konsolin myydyimmistä peleistä.

*Donkey Kong Country* on ensimmäinen Donkey Kong -peli, jonka kehityksessä Shigeru Miyamoto ei ollut mukana.

Peli sai kaksi jatko-osaa SNES- ja Game Boy -konsoleille. Myöhemmin kaikki osat julkaistiin myös Game Boy Advancelle. Donkey Kong sai jatkoa Nintendo 64:llä paljon ennakkokohua aiheuttaneessa, mutta ristiriitaisen vastaanoton saaneessa pelissä *Donkey Kong 64*. Peliyhtiö Retro Studios toi Donkey Kongin jälleen julkisuuteen tekemällä Wiille pelin *Donkey Kong Country Returns*.

Kehitys
-------

Pelin hahmot luotiin alun perin kolmiulotteisiksi tietokonemallinuksen avulla ja konvertoitiin spriteiksi eli kaksiulotteisiksi hahmomalleiksi. Tekniikka saa hahmot näyttämään kolmiulotteisilta, vaikka pelit ovat kaksiulotteisia. Raren tappelupeli *Killer Instinct* hyödynsi myöhemmin samaa tekniikkaa.

Juoni
-----

Pelissä *Donkey Kong Jr.* on kasvanut aikuiseksi ja ottanut DK-tittelin itselleen samalla kun hänen isänsä, alkuperäinen *Donkey Kong* on nimetty *Cranky Kongiksi*. Cranky toimii uuden pelisarjan tukevana hahmona, jonka dialogit kritisoivat huumorilla videopelien nykytilaa. Uusissa peleissä Donkey ja tämän kaveri Diddy sekä koko Kongin apinasuku kamppailevat kremlingejä (*kremlings*) vastaan. Kremlingit ovat ahne krokotiilirotu, jota johtaa Kuningas K. Rool (*King K. Rool*). Kuninkaansa johdolla kremlingit yrittävät varastaa Kongien kultaiset banaanit.

Hahmot
------

* *Donkey Kong*, lihaksikas, mutta yksinkertainen päähenkilö.
* *Diddy Kong*, Donkeyn paras kaveri, joka ihailee Donkeyta ja haluaa olla suuri videopelitähti.
* *Cranky Kong*, alkuperäinen Donkey Kong, Donkeyn isä, joka tässä pelissä jakelee vinkkejä ja kritisoi nykyisten videopelien tasoa.
* *Funky Kong*, surffaaja-apina, joka omistaa lentopalvelun ja lennättää pelaajan aiempiin pelin kenttiin.
* *Candy Kong*, Donkeyn tyttöystävä joka tallentaa pelin.

Katso myös
----------

* Donkey Kong Country (televisiosarja)

Lähteet
-------

1. 1 2

Aiheesta muualla
----------------

* *Donkey Kong Country* MobyGamesissa (englanniksi)

*Donkey Kong* -pelisarja

|  |  |
| --- | --- |
| Kolikkopelit | *Donkey Kong* | *Donkey Kong JR.* | *Donkey Kong 3* | *Donkey Kong Jungle Fever* |
| Kotikonsolipelit | *DK Country* | *DK Country 2* | *DK Country 3* | *Donkey Kong 64* | *DK Country Returns* | *DK Country: Tropical Freeze* |
| Käsikonsolipelit | *Donkey Kong Land* | *Donkey Kong Land 2* | *Donkey Kong Land III* | *Donkey Kong* |
| Pulmapelit | *Mario vs. Donkey Kong* | *Mario vs. Donkey Kong 2: March of the Minis* |
| Rytmipelit | *Donkey Konga* | *Donkey Kong Jungle Beat* | *Donkey Konga 2* | *Donkey Konga 3* |
| Ajopelit | *Diddy Kong Racing* | *Diddy Kong Racing DS* | *Donkey Kong Racing* | *Donkey Kong Jet Race* |
| Oppimispelit | *DK Jr. Math* |
| Muut | *DK: King of Swing* | *DK Jungle Climber* |
**Christel Rönns** (s. 7. elokuuta 1960) on suomenruotsalainen graafinen suunnittelija ja kuvittaja, joka on erikoistunut lastenkirjojen kuvitukseen. Kuvittamisen ohella hän on myös kirjoittanut lastenkirjoja. Vuonna 2012 hän voitti Finlandia Junior -palkinnon teoksestaan *Det vidunderliga ägget*. Hänen kuvittamansa teos on ollut Finlandia Junior -ehdokkaana myös vuosina 2000, 2003, 2006, 2007 ja 2010.

Rönns opiskeli Tampereen teknillisen korkeakoulun arkkitehtiosastolla vuosina 1979–1984 kuitenkaan valmistumatta. Myöhemmin hän vaihtoi alaa ja valmistui taiteen maisteriksi vuonna 2000. Rönns on kuvittanut kaikkiaan noin 60 kirjaa, joista hän on myös kirjoittanut kolme. Ensimmäiset kaksi omaa teostaan hän kirjoitti sekä suomeksi että ruotsiksi, mutta *Det vidunderliga ägget* julkaistiin alun perin vain ruotsiksi. Finlandia Junior -palkinnon saamisen jälkeen se ilmestyi myös suomeksi. Käännöksen teki Mirjam Ilvas. Hän on kirjoittanut ja kuvittanut myös novellin "Noutaja", joka on julkaistu kolmessa osassa monessa suomalaisessa lehdessä. Novelli oli osa Suomen kahdeksasluokkalaisten valtakunnallista "Luetko Sinä?" -kampanjaa.

Rönnsin puoliso on Saku Heinänen, ja heillä on kaksi lasta.

Teokset
-------

* *Helmi saa kodin*. Otava, 2002. / *Pärlemo får ett hem*. Söderström, 2002.
* *Tarina liehupartaisesta pikku sedästä*. Tammi, 2003. / *Den lilla farbrorn med det långa skägget*. Söderström, 2003.
* *Perin erikoinen muna*. Schildts & Söderströms, 2012. / *Det vidunderliga ägget*. Söderströms, 2012.

Palkinnot ja tunnustukset
-------------------------

* Vuoden kirjavalioiden kunniamaininta 2003
* Kylli Kosken satavuotisjuhlapalkinto 2006
* WSOY:n kirjallisuussäätiön tunnustuspalkinto 2007
* Finlandia Junior 2012

Lähteet
-------

1. 1 2 3  Nenonen, Säde: Euforia vaatii myös epäilyn hetkiä.  *Helsingin Sanomat*, 7.8.2010, s. C8.
2. 1 2  Hallamaa, Teemu: Christel Rönns voitti Finlandia Junior -palkinnon *Yle Uutiset*.  29.11.2012. Viitattu 29.11.2012.
3. ↑  Edelliset Finlandia Junior -palkinnon voittajat ja ehdokkaat Suomen Kirjasäätiö.  Arkistoitu 4.10.2015. Viitattu 19.12.2014.
4. ↑  Sundström, Merja: Finlandia Juniorin voittaja myös kuvitti kirjansa *MTV3.fi*.  29.11.2012. Viitattu 29.11.2012.

Aiheesta muualla
----------------

* Kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Suomi (KANTO)
* Belgia
* Yhdysvallat
* Ruotsi
* Latvia
* Korea
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Emilie Christine "Christa" Schroeder** (19. maaliskuuta 1908 Hannoversch Münden – 28. heinäkuuta 1984 München) oli Adolf Hitlerin sihteeri vuosina 1933–1945.

Christa Schroeder syntyi Hannoversch Mündenin pikkukaupungissa, josta muutti Nagoldiin vanhempiensa kuoltua. Vuodesta 1929 hän työskenteli paikalliselle asianajajalle, kunnes siirtyi sihteeriksi kansallissosialistisen puolueen valtakunnanjohdolle Müncheniin. Natsien noustua valtaan 1933 Hitler tarvitsi toisen sihteerin Johanna Wolfin lisäksi. Schroeder valittiin virkaan ja hän seurasi Hitleriä kaikille matkoille ja kaikkiin päämajoihin.

Kun toinen maailmansota lähestyi loppuaan Hitler päätti jäädä Berliiniin. 22. huhtikuuta 1945 hän lähetti Schroederin ja Wolfin tuhoamaan hänen henkilökohtaisia papereitaan Obersalzbergin asuntoonsa Baijeriin. Yhdysvaltain joukot vangitsivat molemmat sihteerit toukokuussa. Schroeder ja Wolf vapautettiin internoinnista 14. tammikuuta 1948. 

Vankeuden aikana Yhdysvaltain 7. armeijan yhdysupseeri Albert Zoller haastatteli Schroederia usein ja kirjoitti yhden ensimmäisistä sodan jälkeen julkaistuista Hitleristä kertovista kirjoista *Hitlerin yksityissihteeri kertoo* (1949).

Kirjallisuutta
--------------

* Schroeder, Christa: *Olin Hitlerin sihteeri*. (Er war mein Chef: Aus dem Nachlaß der Sekretärin von Adolf Hitler, 1985.) Suomentaneet Elina Anttila ym.. Helsinki: Minerva, 2011. ISBN 978-952-492-463-4.
* Zoller, Albert (toim.): *Hitlerin yksityissihteeri kertoo*. (Hitler privat, 1949.) Perustuu tekijän keskusteluihin Christa Schroederin kanssa. 2. täydennetty laitos (1. laitos 1951). Suomentanut Eero Tenhosaari, Lotta Toivanen. Käännetty ranskankielisestä laitoksesta Douze ans auprè̀s d’Hitler. Jyväskylä: Gummerus, 2005. ISBN 951-20-6936-9.

Lähteet
-------

1. ↑  Junge, Traudl: *Viimeiseen saakka: Hitlerin sihteerin muistelmat*. (Bis zur letzten Stunde: Hitlers Sekretärin erzählt ihr Leben, 2002.) Toimittanut Melissa Müller. Suomentanut Anja Meripirtti. Helsinki: WSOY, 2004. ISBN 951-0-29088-2.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Christel Raunio** (s. 14. tammikuuta 1969) on suomalainen poliitikko. Hänen puolueensa on Suomen ruotsalainen kansanpuolue.

Raunio toimi kesäkuusta 2010 kesäkuuhun 2012 yhtenä puolueensa kolmesta varapuheenjohtajasta, mitä ennen hän oli puolueensa Uudenmaan piirijärjestön puheenjohtaja. Hän on vaikuttanut myös Porvoon kunnallispolitiikassa. Hän on ollut kaupunginvaltuuston jäsen vuodesta 2009.

Raunio on koulutukseltaan valtiotieteen kandidaatti (ruots. *politices kandidat*). Hän on työskennellyt vuodesta 2003 Finlands svenska Marthaförbundin liittojohtajana. Aiemmin hän on työskennellyt talouspäällikkönä ja opettajana Porvoon kaupungin palveluksessa 1990–1993, osastopäällikkönä, aikuiskoulutuspäällikkönä ja opettajana Folkhälsanin palveluksessa 1993–2001 ja aikuiskoulutusjohtajana ja vararehtorina Svenska Framtidsskolanin Yrkesinstitutet Prakticumissa 2002–2003.

Raunio on naimisissa ja hänellä on kolme lasta, kaksi poikaa ja tytär.

Lähteet
-------

1. 1 2  Jag \* Minä *christelraunio.fi*.  Arkistoitu 7.4.2011. Viitattu 31.3.2011.
2. ↑  Christel Raunio *christelraunio.sfpval.fi*.  Arkistoitu 24.5.2012. Viitattu 24.10.2012.
3. ↑  Christel Raunio ehdolla eduskuntavaaleihin ja RKP:n varapuheenjohtajaksi *sfp.fi*.  8.4.2010. Viitattu 31.3.2011.
4. ↑  Carl Haglund ny SFP-ordförande *Vasabladet*.  10.6.2012.  Arkistoitu 11.6.2012. Viitattu 11.6.2012. (ruotsiksi)
5. ↑  Ehdokkaat: Uudenmaan vaalipiiri Oikeusministeriö. Viitattu 31.3.2011.
6. ↑  CV *christelraunio.fi*.  Arkistoitu 7.4.2011. Viitattu 31.3.2011.
**Christa Renwall** (s. 1978 Kauniainen) on laulaja ja vocal coach joka levyttää omaa musiikkiaan taiteilijanimellä **Cee**. Ennen suomenkielisen soolomateriaalin tekemistä Renwall lauloi englanniksi muun muassa yhtyeissä Acron ja Waldo's People, Slowin albumilla This Is Now ja pari kertaa euroviisukarsinnoissa.

Renwall on lisäksi vieraillut eri artistien levytyksillä taustalaulajana tai vierailevana artistina, esiintynyt oman Jumper-bilebändinsä kanssa sekä laulanut eri taustakuoroissa..

Vuonna 2013 Renwall kilpaili The Voice of Finland kilpailun toisella tuotantokaudella, mutta putosi kaksintaisteluvaiheessa. Vuonna 2021 Renwall oli Cee-nimellä mukana All Together Now Suomi-sarjan tuomaristossa.

Renwall oli Vasemmistoliiton kunnallisvaaliehdokkaana vuonna 2021. Hän sai 67 ääntä eikä tullut valituksi.

Diskografia
-----------

### Christa Renwall

* Eternally (2006) Ville Pusa & Christa Renwall
* Fool of yourself (2011)

### Cee

* Joo mä osaan (2021)

Lähteet
-------

1. ↑  Christa Renwall *linkedin.com*. Viitattu 25.8.2021.
2. 1 2  Christa Renwall *eurovision.fandom.com*. Viitattu 25.8.2021.
3. ↑  Kuntavaaleissa oli ehdolla myös useita muusikoita – Miten heidän kävi? *Soundi*.  14.6.2021. Viitattu 25.8.2021.
4. ↑

Aiheesta muualla
----------------

* Christa Renwall Discogsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Jasna Rather** (o.s. **Fazlić**, s. 20. joulukuuta 1970 Jugoslavian sosialistinen liittotasavalta) on jugoslavialaissyntyinen yhdysvaltalainen entinen pöytätennispelaaja ja olympiamitalisti.

Fazlić osallistui urallaan neljästi olympialaisiin. Ensimmäisen kerran hän oli mukana Soulin olympialaisissa 1988, jolloin hän osallistui kaksin- ja nelinpeliin. Kaksinpelissä hän voitti alkulohkossaan kolme ottelua ja hävisi kaksi eikä päässyt jatkoon. Nelinpeliin hän osallistui Gordana Perkučinin parina. He voittivat alkulohkossaan viisi ottelua ja hävisivät kaksi. He pääsivät pudotuspeleihin ja voittivatkin puolivälierissä tšekkoslovakialaisen parin. Välierissä he hävisivät kiinalaisparille. Pronssiottelussa Fazlić ja Perkučin voittivat japanilaiset Kiyomi Ishidan ja Mika Hoshinon. Neljä vuotta myöhemmin Barcelonan olympialaisissa hän pelasi jälleen kaksin- ja nelinpelissä edustaen itsenäisiä olympiaurheilijoita. Kaksinpelissä hän voitti alkulohkossaan kaksi ottelua ja hävisi yhden eikä päässyt jatkoon. Nelinpelissä Perkučinin parina Fazlić hävisi alkulohkon otteluista yhden ja voitti kaksi, eivätkä he päässeet pudotuspeleihin. Sydneyn olympialaisissa 2000 Fazlić edusti Yhdysvaltoja. Hän voitti kaksinpelissä toisen alkulohkonsa ottelun, eikä päässyt pudotuspeleihin. Parinsa Tawny Banhin kanssa he hävisivät nelinpelissä kummatkin alkulohkonsa ottelut. Ateenan olympialaisissa 2004 Fazlić voitti ensimmäisen ottelunsa, mutta hävisi toisen ottelunsa singaporelaiselle Zhang Xuelingille. Nelinpeliin hän osallistu parinsa Whitney Pingin kanssa, mutta he hävisivät ensimmäisen ottelunsa singaporelaisparille.

Fazlić saavutti urallaan kaksi Euroopan-mestaruutta: ensimmäisen vuonna 1988 sekanelinpelistä ja toisen vuonna 1992 naisten nelinpelistä. Vuonna 1990 hän saavutti EM-pronssia joukkuekilpailussa.

Lähteet
-------

1. 1 2 3  Jasna Fazlić-Reed Sports Reference.  Arkistoitu 6.4.2011. Viitattu 14.4.2020. (englanniksi)
2. ↑  Rather Jasna: ranking history (ITTF) Table Tennis Guide. Viitattu 14.4.2020. (englanniksi)
3. ↑  Rather Jasna Table Tennis Guide. Viitattu 14.4.2020. (englanniksi)
4. ↑  REED-LUPULESKU-FAZLIC Jasna (USA) (Arkistoitu versio 22. huhtikuuta 2007) ITTF.  Arkistoitu 22.4.2007. Viitattu 14.4.2020. (englanniksi)
**Hall & Oates** on yhdysvaltalainen soul-popduo, jonka muodostavat Daryl Hall ja John Oates. He julkaisivat ensimmäiset levytyksensä 1970-luvulla ja olivat 1980-luvun suosituimpia valkoihoisia soul-laulajia.

Historia
--------

Daryl Hall (s. 1946) oli ennen Hall & Oatesin perustamista laulanut opiskelijayhtye Temptonesissa ja nauhoittanut sooloartistina. John Oates (s. 1948) puolestaan oli aiemmin laulanut philadelphialaisessa The Masters -soulyhtyeessä. Miehet alkoivat kirjoittaa musiikkia yhdessä vuonna 1969 ja pian ryhtyivät konsertoimaan duona, jossa Hall soitti pianoa ja Oates akustista kitaraa.

Vuonna 1972 Hall & Oates sai levytyssopimuksen Atlantic Recordsilta. Heidän ensimmäinen albuminsa *Whole Oates* ilmestyi samana vuonna. He nauhoittivat Atlanticille albumit *Abandoned Luncheonette* ja *War Babies* ennen kuin siirtyivät RCA Records -yhtiölle vuonna 1974. Atlantic julkaisi kuitenkin vielä vuonna 1977 kaksikolta albumin *No Goodbyes*.

1970-luvulla Hall & Oates nousi Yhdysvaltojen singlelistalle kappaleilla "Sara Smile" (1976) ja "Rich Girl". He nauhoittivat RCA:lle albumit *Hall & Oates*, *Beauty on a Back Street*, *Along the Red Ledge* ja *X-Static*. Merkittävä läpimurto tuli kuitenkin vasta vuoden 1980 albumilla *Voices*, jonka laulujen kirjoittamiseen osallistuivat Sara ja Janna Allen.

1980-luvun alku oli Hall & Oatesin menestyksekkäintä aikaa. Kappaleet "Kiss on My List" ja "I Can’t Go for That (No Can Do)" nousivat listaykkösiksi ja kymmenen muuta duon kappaletta nousi Yhdysvaltojen top 20:een. Hall julkaisi vuonna 1986 ensimmäisen sooloalbuminsa, mutta duo jatkoi sen jälkeen yhdessä levyttämistä.

Hall & Oates on jatkanut levyttämistä ja konsertoimista myös 2000-luvulla, vaikka kumpikin on keskittynyt perhe-elämään ja soolouraansa. Hall julkaisi vuonna 2011 viidennen sooloalbuminsa. Duo on 2010-luvulla tehnyt useita yhteisiä kiertueita ja esiintynyt esimerkiksi *American Idolissa* ja *The Voicessa*. Hall & Oates otettiin Rock and Roll Hall of Fameen vuonna 2014.

Diskografia
-----------

### Albumit

* *Whole Oats* (1972)
* *Abandoned Luncheonette* (1973)
* *War Babies* (1974)
* *Daryl Hall & John Oates* (1975)
* *Bigger Than Both of Us* (1976)
* *Beauty on a Back Street* (1977)
* *Along the Red Ledge* (1978)
* *X-Static* (1979)
* *Voices* (1980)
* *Private Eyes* (1981)
* *H2O* (1982)
* *Big Bam Boom* (1984)
* *Ooh Yeah!* (1988)
* *Change of Season* (1990)
* *Marigold Sky* (1997)
* *Do It for Love* (2003)
* *Our Kind of Soul* (2004)
* *Home for Christmas* (2006)

Lähteet
-------

* Hardy, Phil: "Hall and Oates", *The Faber Companion to 20th Century Popular Music*. Faber and Faber Ltd, 2001. ISBN 0-571-19608-X. (englanniksi)

### Viitteet

1. ↑  Hall and Oates  2014. Rock and Roll Hall of Fame. Viitattu 10.6.2018.
2. ↑  Stephen Thomas Erlewine: Daryl Hall & John Oates Biography *AllMusic*. Viitattu 10.6.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hall & Oates**.
* Hall & Oates viralliset nettisivut
* John Oatesin virallinen nettisivu